
Zmluva o poskytovaní mobilných dátových služieb
uzatvorená podľa § 269 ods. 2 zákona č. 513/1991 Zb. Obchodný zákonník 
v znení neskorších predpisov  (ďalej ako „Obchodný zákonník“) 
(ďalej len „zmluva“)

medzi nasledovnými zmluvnými stranami:

1.  Poskytovateľom:
........................
so sídlom:  ....................., ......................
IČO:  .................. | DIČ: .............................. | IČ DPH: ................................ | IBAN: ....................................................
zapísaný v: Obchodnom registri ............................  súdu ............................, v oddiele: ......, vo vložke č.: .........
v zastúpení:  	.............................
		............................

(ďalej len „poskytovateľ“)
a


2. Objednávateľom:
MH Teplárenský holding, a.s.
so sídlom: Turbínová 3, 831 04 Bratislava – mestská časť Nové Mesto 
IČO: 36 211 541 | DIČ: 2020048580 | IČ DPH: SK2020048580 | IBAN: SK17 1100 0000 0026 2706 4293
zapísaný v: Obchodnom registri Mestského súdu Bratislava III, v oddiele: Sa, vo vložke č.: 7386/B
v zastúpení:	JUDr. Miloš Mrváň, PhD., LL.M., manažér kancelárie generálneho riaditeľa	
		Ing. Peter Kadlec, riaditeľ úseku IT

(ďalej len „objednávateľ“)

(poskytovateľ a objednávateľ ďalej spoločne len „zmluvné strany“, jednotlivo len „zmluvná strana“)

nasledovne:
Článok I.
Vymedzenie základných pojmov

1. „Mobilná sieť“ je verejná rádiová dátová sieť poskytovateľa tvorená aktuálnymi sieťami najmä v štandardoch 2G/4G/5G/NB-IoT na území Slovenskej republiky. 
2. „NB-IoT dátové služby“ sú verejné elektronické komunikačné služby poskytované prostredníctvom NB-IoT dátových SIM kariet, určené výlučne na prenos dát v NB-IoT sieti poskytovateľa. 
3. „NB-IoT Dátová SIM karta“ je SIM karta určená výlučne na využívanie NB-IoT dátových elektronických komunikačných služieb bez poskytovania hlasových služieb a SMS služieb, ak nie je v tejto zmluve dohodnuté inak. 
4. „Osobitná zmluva o poskytovaní verejných služieb“ je zmluva o poskytovaní verejných služieb uzatvorená medzi objednávateľom a poskytovateľom počas obdobia platnosti tejto zmluvy, na základe ktorej poskytovateľ poskytuje objednávateľovi plnenie podľa čl. II ods. 1 písm. b) tejto zmluvy.
5. „privátne APN“ (Access Point Name) vyhradený prístupový bod, ktorý operátor zriadi konkrétnemu zákazníkovi. Prevádzka z jeho SIM kariet neodchádza do verejného internetu, ale je smerovaná priamo do infraštruktúry zákazníka.

Článok II. 
Predmet zmluvy

1. Predmetom tejto zmluvy je záväzok poskytovateľa: 
a) zriadiť a poskytovať objednávateľovi NB-IoT dátové elektronické komunikačné služby prostredníctvom NB-IoT dátových SIM kariet uvedených v prílohe č. 3 tejto zmluvy vrátane dodávky nových NB-IoT dátových SIM kariet, 
b) zriadiť a poskytovať NB-IoT dátové elektronické komunikačné služby prostredníctvom NB-IoT dátových SIM kariet aktivovaných na základe jednotlivých osobitných zmlúv o poskytovaní verejných služieb uzatvorených počas obdobia platnosti tejto zmluvy vrátane dodávky nových NB-IoT dátových SIM kariet,
c) vykonať školenie štyroch (4) zamestnancov objednávateľa zamerané na správu NB-IoT dátových SIM kariet a elektronického systému na sledovanie spotreby dát a správu služieb,
d) poskytnúť objednávateľovi v elektronickej podobe používateľský návod k správe NB-IoT dátových služieb a jeho aktuálne verzie počas obdobia platnosti tejto zmluvy.
2. NB-IoT dátové SIM karty sú určené na prevádzku v technologických zariadeniach objednávateľa umiestnených na území Slovenskej republiky. Poskytovateľ berie na vedomie, že SIM karty budú využívané na zabezpečenie dátovej komunikácie týchto zariadení a nie sú určené na bežné mobilné využívanie koncovými používateľmi.
3. Objednávateľ sa zaväzuje za riadne poskytnuté služby podľa tejto zmluvy zaplatiť poskytovateľovi dohodnutú cenu v súlade s čl. V tejto zmluvy. 
4. Parametre poskytovaných NB-IoT dátových služieb vrátane požadovaných technických parametrov, objemu dát, pokrytia a dostupnosti služby sú uvedené v prílohe č. 1 tejto zmluvy. 
5. Plnenie podľa ods. 1 písm. b) tohto článku je možné len na základe osobitných zmlúv o poskytovaní verejných služieb uzatvorených medzi objednávateľom a poskytovateľom. Vzor osobitnej zmluvy tvorí prílohu č. 4 tejto zmluvy. 
6. Zmluvné strany sa dohodli, že za doručenú písomnosť podľa tohto článku sa považuje písomnosť doručená doporučenou poštou alebo elektronicky na e-mailovú adresu: ...................., pričom osobitná zmluva o poskytovaní verejných služieb musí byť uzatvorená v písomnej forme.

Článok III. 
Miesto plnenia

1. Miestom poskytovania NB-IoT dátových elektronických komunikačných služieb podľa článku II. ods. 1 písm. a) a b) tejto zmluvy je územie Slovenskej republiky, pričom dátové SIM karty budú využívané výlučne na zabezpečenie prenosu dát v technologických zariadeniach objednávateľa. Poskytovateľ sa zaväzuje zabezpečiť dostupnosť služby prostredníctvom svojej NB-IoT dátovej siete v rozsahu pokrytia lokalít uvedených v prílohe 3. Miestom dodania NB-IoT dátových SIM kariet sú nasledovné závody objednávateľa v Slovenskej republike podľa aktuálnych požiadaviek objednávateľa:
a) závod Bratislava:
· Tepláreň východ (TpV), na adrese: Turbínová 3, 831 04 Bratislava - mestská časť Nové Mesto,
b) závod Trnava, na adrese Coburgova 84, 917 42 Trnava, 
c) závod Zvolen, na adrese Lučenecká cesta 25,  961 50 Zvolen, 
d) závod Žilina, na adrese Košická cesta 11, 011 84 Žilina, 
e) závod Martin, na adrese Robotnícka 17, 036 80 Martin, 
f) závod Košice, na adrese Teplárenská 3, 042 92 Košice.
2. Poskytovateľ sa zaväzuje poskytnúť objednávateľovi školenie podľa článku II. ods. 1 písm. c) tejto zmluvy v sídle objednávateľa.
3. Poskytovateľ sa zaväzuje zaslať užívateľský návod k správe NB-IoT dátových SIM kariet a všetky jeho aktualizácie podľa článku II. ods. 1 písm. d)  tejto zmluvy objednávateľovi e-mailom, na adresu: ......................
Článok IV.
Termíny plnenia

1. Poskytovateľ sa zaväzuje zriadiť a poskytovať služby privátneho APN podľa článku II. ods. 1 písm. a) tejto zmluvy od 01.09.2026. 
2. Poskytovateľ sa zaväzuje zriadiť a poskytovať služby APN podľa článku II. ods. 1 písm. b) tejto zmluvy do 5 dní od uzavretia osobitnej zmluvy o poskytovaní verejných služieb.
3. Poskytovateľ sa zaväzuje poskytnúť školenie podľa článku II. ods. 1 písm. c) do 14 dní od nadobudnutia účinnosti  tejto zmluvy, pokiaľ sa zmluvné strany nedohodnú inak.
4. Poskytovateľ sa zaväzuje poskytnúť objednávateľovi užívateľský návod k správe NB IoT dátových SIM kariet podľa článku II. ods. 1 písm. d) tejto zmluvy do piatich (5) pracovných dní od nadobudnutia účinnosti  tejto zmluvy a  jeho aktualizácie vždy najneskôr do piatich (5) pracovných dní pred spustením aktualizovanej aplikácie na správu NB-IoT dátových SIM kariet.


Článok V.
Cena a platobné podmienky

1. Ceny za služby podľa článku II. ods. 1 písm. a) až a b) tejto zmluvy boli určené dohodou zmluvných strán a sú uvedené v prílohe č. 2 tejto zmluvy. Ceny sú uvedené bez DPH. Ceny za služby, ktoré nie sú uvedené v prílohe č. 2 sa riadia aktuálnym cenníkom poskytovateľa v čase ich poskytnutia.
2. Cena za plnenie podľa článku II. ods. 1 písm. c) a d) je zahrnutá v cene za plnenie podľa článku II. ods. 1 písm. b) tejto zmluvy.
3. Ceny za poskytnuté služby na základe tejto zmluvy  podľa článku II. ods. 1 tejto zmluvy budú fakturované súhrnnou faktúrou vždy do 15. dňa kalendárneho mesiaca, nasledujúceho po kalendárnom mesiaci, v ktorom boli objednávateľovi služby poskytnuté.
4. K cenám za poskytnutie služieb v zmysle tejto zmluvy bude fakturovaná DPH v zmysle zákona č. 222/2004 Z. z. o dani z pridanej hodnoty v znení neskorších predpisov (ďalej len „zákona o DPH“) v čase vzniku daňovej povinnosti.
5. Poskytovateľ je oprávnený vystaviť faktúru po riadnom splnení záväzku poskytnúť služby podľa tejto zmluvy, osobitnej zmluvy o poskytovaní verejných služieb a/alebo Čiastkovej zmluvy (jednotlivej objednávky). 
6. Cena služieb určená podľa tohto článku zmluvy je splatná po splnení záväzku poskytnúť služby na základe jednotlivej objednávky spôsobom uvedeným vo faktúre a v lehote do tridsiatich (30) dní odo dňa doručenia faktúry objednávateľovi. 
7. Faktúra musí obsahovať všetky náležitosti v zmysle zákona o DPH, interné číslo (ďalej len „číslo objednávky“) oznámené poskytovateľovi objednávateľom po uzatvorení tejto zmluvy a jej prílohou bude prehľad poskytnutých služieb v rozdelení na jednotlivé závody objednávateľa. 
8. V prípade námietok objednávateľa voči správnosti vystavenej faktúry je objednávateľ oprávnený faktúru, ktorá:
a) má chybu vyplývajúcu z nesprávne uvedeného predmetu, množstva alebo ceny a/alebo neobsahuje číslo objednávky objednávateľa a/alebo
b) nespĺňa formálne náležitosti podľa ustanovení § 74 ods. 1 zákona o DPH
do piatich (5) pracovných dní odo dňa jej doručenia objednávateľovi vrátiť poskytovateľovi spolu s vytknutím jej nesprávnosti, pričom poskytovateľ je povinný buď chybnú faktúru opraviť a doručiť objednávateľovi takto riadne opravenú faktúru alebo vyhotoviť nový účtovný doklad – faktúru, ktorá dopĺňa pôvodnú faktúru s tým, že tento doklad musí okrem povinných údajov obsahovať aj poradové číslo pôvodnej faktúry.
 V prípade oprávnených námietok objednávateľa podľa tohto odseku lehota splatnosti neplynie a lehota splatnosti faktúry začne plynúť až od doručenia riadne opravenej faktúry, resp. riadnej faktúry, objednávateľovi.
9. Postúpenie pohľadávky na zaplatenie ceny za služby vrátane jej príslušenstva alebo pohľadávky na zaplatenie zmluvnej pokuty podľa tejto zmluvy poskytovateľom je možné iba s predchádzajúcim písomným súhlasom objednávateľa.
10. Objednávateľ je oprávnený jednostranne započítať proti pohľadávke poskytovateľa všetky svoje prípadné pohľadávky voči poskytovateľovi, vrátane svojich nesplatných pohľadávok voči splatným pohľadávkam poskytovateľa.
11. V prípade omeškania sa objednávateľa s platením ceny za poskytnuté služby si zmluvné strany dohodli úroky z omeškania vo výške 0,02 %, najviac však vo výške úrokov z omeškania, na ktoré by mal poskytovateľ nárok podľa príslušných právnych predpisov, a to zo sumy, s ktorej zaplatením je objednávateľ v omeškaní, za každý deň z omeškania.
12. Na základe dohody zmluvných strán bude poskytovateľ faktúry vystavovať v elektronickej podobe vo formáte „.pdf“ a zasielať na e-mailovú adresu objednávateľa: faktury.mhth@mhth.sk z e-mailovej adresy poskytovateľa: [·]. 
13. Objednávateľ je oprávnený zadržať časť ceny vo výške zodpovedajúcej dani z pridanej hodnoty vyúčtovanej faktúrou v prípade, ak u  poskytovateľa nastanú dôvody pre zrušenie registrácie pre daň z pridanej hodnoty a/alebo Finančné riaditeľstvo Slovenskej republiky zverejní poskytovateľa v zozname osôb, u ktorých nastali dôvody pre zrušenie registrácie pre daň z pridanej hodnoty vedenom na portáli Finančnej správy Slovenskej republiky, a to až do času, keď poskytovateľ hodnoverným spôsobom preukáže objednávateľovi, že u neho tieto dôvody pominuli. 
14. Poskytovateľ prehlasuje, že číslo(a) účtu(ov) uvádzané v záhlaví tejto zmluvy sú používané na podnikanie  podľa ustanovení § 6 v zmysle zákona č. 222/2004 Z.z. o dani z pridanej hodnoty v znení neskorších predpisov. V prípade, ak objednávateľ zistí nedodržanie tohto ustanovenia môže DPH uvedenú na faktúre, ktorú je z dodania tovaru alebo služby povinný platiť poskytovateľ, zaplatiť  priamo na číslo účtu správcu dane vedeného pre poskytovateľa, ak v čase vzniku daňovej povinnosti vedel alebo na základe dostatočných dôvodov mal alebo mohol vedieť, že DPH z tovaru alebo služby nebude poskytovateľom uhradená správcovi dane.

Článok VI.
Práva a povinnosti zmluvných strán

1. Zmluvné strany sa dohodli, že objednávateľ:
· nebude užívať služby, ktoré mu poskytovateľ poskytne na základe tejto zmluvy a príslušných osobitných zmlúv o poskytovaní verejných služieb inak, ako len pre svoju vlastnú potrebu, najmä že nebude poskytovať tieto služby odplatne alebo bezodplatne iným osobám alebo sprostredkovávať ich poskytovanie tretím osobám bez predchádzajúceho písomného súhlasu poskytovateľa, 
· nesmie neoprávnene zasahovať do verejného telekomunikačného zariadenia,
· nesmie konať spôsobom, ktorý znemožňuje poskytovateľovi kontrolu používania služieb, pričom za znemožnenie kontroly používania služieb sa považuje najmä to, ak objednávateľ využíva služby protiprávnym spôsobom,
· nie je oprávnený SIM karty zaradené do APN používať v GSM bránach, SMS bránach, pričom porušenie tohto ustanovenia sa považuje za podstatné porušenie tejto zmluvy.
2. Poskytovateľ sa zaväzuje objednávateľovi zasielať do desiateho (10.) dňa kalendárneho mesiaca nasledujúcom po mesiaci, v ktorom boli služby poskytnuté e-mailom na adresu: ................... vo formáte „.csv“ (prípadne iný editovateľný formát) nasledovné mesačné výpisy:
· objem prenesených dát v danom mesiaci v členení podľa jednotlivých SIM-kariet s NB-IoT dátovou službou s označením typu služby na príslušnej SIM-karte,
· počty nových aktivácii a deaktivácií užívateľov objednávateľa (NB-IoT SIM).
3. V prípade, že poskytovateľ bude počas obdobia platnosti tejto zmluvy vykonávať také plánované práce za účelom údržby použitej technológie pre poskytovanie služieb VPS, ktoré by mohli obmedziť dostupnosť poskytovaných služieb VPS, je poskytovateľ povinný o takýchto prácach informovať objednávateľa najneskôr 4 kalendárne dni pred začiatkom realizácie plánovaných prác. Poskytovateľ je oprávnený takéto práce vykonávať výlučne v čase od 22:00 h do 04:00 h.
4. Poskytovateľ sa zaväzuje na základe žiadosti objednávateľa na vlastné náklady realizovať meranie dostupnosti poskytovaných služieb VPS na vybraných lokalitách v Slovenskej republike  a predložiť mu výsledky merania do 5 pracovných dní od doručenia žiadosti objednávateľa.

Článok VII.
Osobitné ustanovenia

1. Akákoľvek zmena cien dohodnutých v tejto zmluve je možná len na základe písomného dodatku k tejto zmluve podpísaného zmluvnými stranami.
2. Právne vzťahy medzi zmluvnými stranami, ktoré vzniknú na základe tejto zmluvy a ktoré nie sú v nej výslovne upravené, sa riadia príslušnými ustanoveniami Obchodného zákonníka, zákona č. 452/2021 Z. z. o elektronických komunikáciách v znení neskorších predpisov a všeobecnými podmienkami poskytovateľa, ak nie sú v rozpore s touto zmluvou.
3. Ukončením platnosti tejto zmluvy zaniká aj platnosť všetkých osobitných zmlúv o poskytovaní verejných služieb uzatvorených medzi zmluvnými stranami na jej základe, ak sa zmluvné strany písomne nedohodnú inak.
4. Zmluvné strany sa dohodli, že mobilné dátové služby poskytované podľa tejto zmluvy nie sú viazané minimálnou dobou využívania. Ustanovenia o minimálnej dobe viazanosti alebo sankciách za predčasné ukončenie poskytovania služieb obsiahnuté vo všeobecných podmienkach poskytovateľa alebo v osobitných zmluvách o poskytovaní verejných služieb sa neuplatnia, ak sa zmluvné strany v konkrétnej osobitnej zmluve výslovne písomne nedohodnú inak. 
5.  Objednávateľ nesúhlasí so zverejnením svojich údajov alebo osobných údajov svojich zamestnancov v zoznamoch účastníkov ani s ich poskytovaním na marketingové alebo obdobné účely v súvislosti so službami poskytovanými podľa tejto zmluvy.


Článok VIII. 
Záruka

1. Poskytovateľ je povinný poskytovať objednávateľovi mobilné dátové elektronické komunikačné služby v rozsahu, kvalite a za podmienok dohodnutých touto zmluvou a zabezpečiť dodanie NB-IoT dátových SIM kariet podľa článku II. tejto zmluvy. 
2. Poskytovateľ sa zaväzuje zabezpečiť pre objednávateľa nepretržitú technickú podporu (Hotline) na nahlasovanie porúch a nedostupnosti mobilných dátových služieb na telefónnom čísle: .................... a e-mailovej adrese: ...................., 24 hodín denne, 7 dní v týždni. 
3. Poskytovateľ sa zaväzuje prijať každé nahlásenie poruchy alebo nedostupnosti mobilných dátových služieb a bezodkladne začať vykonávať úkony smerujúce k odstráneniu poruchy. 
4. Poskytovateľ sa zaväzuje poskytovať mobilné dátové elektronické komunikačné služby s ročnou dostupnosťou najmenej 99,9 %, s výnimkou plánovaných odstávok vopred oznámených objednávateľovi, zásahov vyššej moci alebo výpadkov spôsobených okolnosťami, za ktoré poskytovateľ nezodpovedá. 
5. Poskytovateľ sa zaväzuje odstrániť poruchu alebo nedostupnosť mobilných dátových služieb do 8 hodín od jej nahlásenia objednávateľom prostredníctvom Hotline podľa ods. 2 tohto článku, ak porucha nie je spôsobená okolnosťami vylučujúcimi zodpovednosť poskytovateľa.


Článok IX. 
Zmluvné pokuty

1. V prípade omeškania poskytovateľa s dodaním a aktiváciou NB-IoT dátových SIM kariet podľa článku IV. ods. 1 tejto zmluvy je objednávateľ oprávnený uplatniť si voči poskytovateľovi zmluvnú pokutu vo výške 10 EUR za každú dátovú SIM kartu a za každý, aj začatý deň omeškania. 
2. V prípade omeškania poskytovateľa s dodaním a aktiváciou ďalších NB-IoT dátových SIM kariet podľa článku IV. ods. 2 tejto zmluvy je objednávateľ oprávnený uplatniť si voči poskytovateľovi zmluvnú pokutu vo výške 10 EUR za každú dátovú SIM kartu a za každý, aj začatý deň omeškania. 
3. V prípade omeškania poskytovateľa s vykonaním školenia v termíne podľa článku IV. ods. 3 tejto zmluvy je objednávateľ oprávnený uplatniť si voči poskytovateľovi zmluvnú pokutu vo výške 50 EUR za každý, aj začatý deň omeškania. 
4. V prípade omeškania poskytovateľa s poskytnutím používateľského návodu v termíne podľa článku IV. ods. 4 tejto zmluvy je objednávateľ oprávnený uplatniť si voči poskytovateľovi zmluvnú pokutu vo výške 10 EUR za každý, aj začatý deň omeškania. 
5. V prípade omeškania poskytovateľa so zaslaním písomného zoznamu štatistík podľa článku VI. ods. 2 tejto zmluvy je objednávateľ oprávnený požadovať od poskytovateľa úhradu zmluvnej pokuty vo výške 10 EUR za každý, aj začatý deň omeškania. 
6. V prípade nedostupnosti Hotline poskytovateľa v čase podľa článku VIII. ods. 2 tejto zmluvy na uvedenej e-mailovej adrese a/alebo telefónnom čísle je objednávateľ oprávnený požadovať od poskytovateľa úhradu zmluvnej pokuty vo výške 10 EUR za každú, aj začatú hodinu nedostupnosti aspoň jednej z uvedených foriem kontaktu. 
7. V prípade omeškania poskytovateľa s odstránením poruchy mobilných dátových služieb pre dátovú SIM kartu v lehote podľa článku VIII. ods. 5 tejto zmluvy je objednávateľ oprávnený požadovať od poskytovateľa úhradu zmluvnej pokuty vo výške 100 EUR za každú dotknutú dátovú SIM kartu a za každú, aj začatú hodinu omeškania. 
8. V prípade nedodržania záväzku poskytovateľa zabezpečiť ročnú dostupnosť mobilných dátových služieb podľa článku VIII. ods. 4 tejto zmluvy je objednávateľ oprávnený požadovať od poskytovateľa úhradu zmluvnej pokuty vo výške 1 000 EUR za každú začatú desatinu percenta, o ktorú bude ročná dostupnosť služby nižšia ako zmluvne dohodnutá hodnota. 
9. Zaplatením zmluvnej pokuty podľa tejto zmluvy nie je dotknuté právo poškodenej zmluvnej strany na náhradu škody v plnom rozsahu.

Článok X.
Spoločné a osobitné ustanovenia

1. Vyššia moc
Zmluvné strany, ako účastníci záväzkového vzťahu, nezodpovedajú za porušenie a omeškanie svojich záväzkov, a to v zmysle ustanovenia § 374 a nasl. Obchodného zákonníka, spôsobené tzv. vyššou mocou, t.j. okolnosťami, ktoré nastali nezávisle od vôle zmluvných strán a bránia im v splnení povinností, pričom nemožno rozumne predpokladať, že by zmluvná strana túto prekážku alebo jej následky odvrátila alebo prekonala (ďalej len „Okolnosti vylučujúce zodpovednosť“).
Každá zo zmluvných strán sa zaväzuje upozorniť druhú zmluvnú stranu bez zbytočného odkladu na vznik Okolností vylučujúcich zodpovednosť brániacich riadnemu plneniu tejto zmluvy a/alebo jednotlivej objednávky. V prípade omeškania s plnením záväzku spôsobeného Okolnosťami vylučujúcimi zodpovednosť platí, že zmluvná strana nie je v omeškaní po dobu trvania takýchto prekážok. Na právny vzťah medzi zmluvnými stranami sa nepoužije ustanovenie § 356 a nasl. Obchodného zákonníka (zmarenie účelu zmluvy).
2. Dôverné informácie
Poskytovateľ si je vedomý toho, že v rámci plnenia predmetu tejto zmluvy môže on alebo jeho zamestnanci alebo jeho zmluvní partneri získať prístup k dôverným informáciám objednávateľa. Dôvernou informáciou sa rozumie akákoľvek verejne nedostupná informácia poskytnutá poskytovateľovi objednávateľom, zahŕňajúca akékoľvek informácie obchodnej výrobnej, prevádzkovej, marketingovej, finančnej, majetkovej, organizačnej, personálnej, hospodárskej a/alebo technickej povahy získaná ústne, písomne alebo v akejkoľvek inej forme pri plnení tejto zmluvy alebo v jej súvislosti.
Poskytovateľ sa zaväzuje, že zabezpečí dostatočné poučenie pre všetky osoby, ktoré sa na jeho strane budú zúčastňovať na plnení predmetu tejto zmluvy a jednotlivej objednávky, o podstate dôvernej informácie v zmysle tejto zmluvy a nevyhnutnosti jej utajenia v súlade s touto zmluvou. Prístup k dôverným informáciám bude obmedzený pre tých zamestnancov poskytovateľa, ktorí budú tieto informácie potrebovať pre účely plnenia predmetu tejto zmluvy a jednotlivej objednávky. Poskytovateľ je povinný zabezpečiť, aby záväzok utajenia dôverných informácií v zmysle tejto zmluvy prevzali všetky osoby, ktoré sa na jeho strane budú zúčastňovať na plnení predmetu tejto zmluvy a jednotlivej objednávky.
Poskytovateľ sa zaväzuje uchovávať dôverné informácie v tajnosti a zabezpečiť vykonanie všetkých právnych a technických opatrení zabraňujúcich ich neoprávnenému sprístupneniu tretím osobám či ich zneužitiu a to v rozsahu a spôsobom primeraným stupňu utajenia príslušnej dôvernej informácie a jej zrejmému významu alebo významu, ktorý tejto dôvernej informácii priradí kupujúci. Poskytovateľ môže poskytnúť tieto dôverné informácie len svojim zamestnancom alebo zmluvným partnerom v rozsahu nevyhnutnom pre riadne plnenie predmetu tejto zmluvy pri súčasnej realizácii vyššie uvedených opatrení. Dôverné informácie nesmú byť kopírované alebo reprodukované bez písomného súhlasu objednávateľa.
V prípade porušenia povinností uvedených v tomto odseku  zmluvy si je kupujúci oprávnený uplatniť voči poskytovateľovi nárok na zaplatenie zmluvnej pokuty vo výške 1 500,- EUR za každé jedno takéto porušenie.
3. Register partnerov verejného sektora
Objednávateľ  je subjektom verejného sektora a zároveň partnerom verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri“). Poskytovateľ je v prípade naplnenia podmienok podľa § 2 zákona o registri povinný byť počas trvania tejto zmluvy zapísaný v registri partnerov verejného sektora (ďalej len „register“) a spolu s oprávnenou osobou a v prípadoch uvedených v § 11 ods. 2 zákona o registri overovať identifikáciu svojich konečných užívateľov výhod. Objednávateľ  je oprávnený od tejto zmluvy a/alebo osobitnej zmluvy o poskytovaní verejných služieb a/alebo čiastkovej zmluvy o dodávke, ak nadobudne právoplatnosť rozhodnutie o výmaze poskytovateľa z registra podľa § 12 zákona o registri alebo o uložení pokuty poskytovateľ z dôvodov podľa § 13 ods. 2 zákona o registri alebo ak je poskytovateľ viac ako tridsať (30) dní v omeškaní s povinnosťou zabezpečiť zápis novej oprávnenej osoby do registra po výmaze predchádzajúcej oprávnenej osoby z registra na jej návrh v lehote tridsať (30) dní od výmazu. Objednávateľ zároveň nie je v omeškaní s plnením povinností podľa tejto zmluvy a/alebo osobitnej zmluvy o poskytovaní verejných služieb, ak poskytovateľ nie je alebo nebude zapísaný v registri alebo ak poskytovateľ nesplní povinnosť overovať identifikáciu svojich konečných užívateľov výhod alebo ak je v omeškaní s povinnosťou zabezpečiť zápis novej oprávnenej osoby do registra po výmaze predchádzajúcej oprávnenej osoby z registra na jej návrh v lehote tridsať (30) dní od výmazu.

V prípade potreby vykonávania činnosti podľa tejto zmluvy prostredníctvom tretích osôb (subdodávateľov) je povinnosťou poskytovateľa vopred písomne  požiadať objednávateľa o súhlas na využívanie konkrétneho subdodávateľa. Zmeniť subdodávateľa môže poskytovateľ len s predchládzajúcim písomným súhlasom objednávateľa. Poskytovateľ zároveň v plnom rozsahu zodpovedá za to, aby jeho subdodávatelia boli zapísaní v registri partnerov verejného sektora, ak sa na nich táto povinnosť podľa zákona o registri vzťahuje.  Akékoľvek sankcie uložene objednávateľovi a/alebo členom jeho štatutárneho organu v súvislosti s porušením povinnosti poskytovateľa podľa predchádzajúcej vety je povinný poskytovateľ v plnej výške nahradiť. Zoznam všetkých známych subdodávateľov v čase uzatvorenia tejto zmluvy tvorí Prílohu č. 6 tejto zmluvy. V prípade, ak poskytovateľ preukazoval v procese obstarávania zákazky (tovaru) splnenie podmienok účasti prostredníctvom subdodávateľa, je poskytovateľ povinný používať výlučne na dotknuté činnosti kapacity tej osoby, ktorej spôsobilosť použil na  preukázanie splnenia podmienok účasti. Porušenie povinnosti poskytovateľa podľa tohto ods. zmluvy sa považuje  za podstatné porušenie tejto zmluvy a je vždy bez ďalšieho dôvodom oprávňujúcim objednávateľa  na okamžité odstúpenie od tejto zmluvy a/alebo osobitnej zmluvy o poskytovaní verejných služieb.

4. Každá zmluvná strana má postavenie samostatného prevádzkovateľa a je povinná samostatne plniť povinnosti podľa nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe týchto údajov, ktorým sa zrušuje smernica 95/46/ES (všeobecné nariadenie o ochrane údajov), zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov a ich vykonávacích a ďalších súvisiacich predpisov.

Objednávateľ ako samostatný prevádzkovateľ zverejnil písomnú informáciu o spracúvaní osobných údajov na svojom webovom sídle v časti „Ochrana osobných údajov“ (www.mhth.sk/ochrana-osobnych-udajov). 

5. Protikorupčný program
Objednávateľ sa snaží zabezpečiť, aby on a jeho dodávatelia tovaru a poskytovatelia služieb konali v súlade s literou a duchom zákona a s najprísnejšími etickými normami, rešpektujúc a ochraňujúc základné práva a slobody všetkých osôb, podporovali spravodlivé a rovné zaobchádzanie so všetkými osobami, poskytovali bezpečné a zdravé pracovné podmienky, rešpektovali a ochraňovali životné prostredie a prijímali vhodné systémy riadenia a podnikania etickým spôsobom. S víziou bojovať proti korupcii aj na úseku zmluvných vzťahov kupujúci  žiada od poskytovateľa, aby v akejkoľvek súvislosti s touto zmluvou, čo pre účely tohto článku zmluvy zahŕňa aj súvislosť s jej uzatváraním, plnením, skončením a prípadným vymáhaním, aktívne prispel k napĺňaniu tohto cieľa implementáciou protikorupčných opatrení v zmysle tohto článku zmluvy.

6. [bookmark: _Ref31279122][bookmark: _Ref31287873]Zákaz korupcie
Zmluvné strany sa zaväzujú, že v akejkoľvek súvislosti s touto zmluvou oni, ich štatutárne orgány, členovia štatutárnych a iných orgánov, ich členovia, zamestnanci a spolupracujúce osoby, ich zástupcovia a ďalšie osoby konajúce v ich mene alebo za nich vrátane ich subdodávateľov nebudú konať tak, že by priamo alebo cez sprostredkovateľa pre seba alebo pre inú osobu prijali, žiadali alebo si dali sľúbiť úplatok na to, aby porušili svoje povinnosti vyplývajúce zo zamestnania, povolania, postavenia alebo funkcie alebo zneužili alebo umožnili zneužiť účasť na hospodárskej súťaži, alebo aby svojím vplyvom takto pôsobili na výkon zamestnania, povolania, postavenia alebo funkcie inej osoby, alebo za to, že už tak urobili, alebo že by priamo alebo cez sprostredkovateľa sľúbili, ponúkli alebo poskytli úplatok inému na to, aby porušil svoje povinnosti vyplývajúce zo zamestnania, povolania, postavenia alebo funkcie alebo zneužil alebo umožnil zneužiť účasť na hospodárskej súťaži, alebo za to, že bude svojím vplyvom takto pôsobiť na výkon zamestnania, povolania, postavenia alebo funkcie inej osoby, alebo za to, že už tak urobil, alebo z ktoréhokoľvek z týchto dôvodov priamo alebo cez sprostredkovateľa poskytli, ponúkli alebo sľúbili úplatok inej osobe, a to všetko aj v súvislosti s obstarávaním veci súkromného záujmu, a potvrdzujú, že nevedia o tom, že by došlo k porušeniu tohto ustanovenia. Úplatkom sa na účely tohto článku zmluvy rozumie vec alebo iné plnenie majetkovej či nemajetkovej povahy, na ktoré nie je právny nárok. Za úplatok sa nepovažuje dar, ktorý nepresahuje bežné chápanie čestnej obchodnej praxe, je v súlade s dobrými mravmi súťaže, nie je spôsobilý privodiť ujmu iným súťažiteľom alebo spotrebiteľom a je primeraný okolnostiam, kedy predstavuje bežný prejav zdvorilosti alebo pohostinnosti, pokiaľ nemôže za žiadnych okolností v obdarovanom vzbudiť pocit zaviazanosti a ani podozrenie, že darca očakáva určité správanie alebo sa snaží darom ovplyvniť rozhodnutie obdarovaného; v prípade pochybností, či sú splnené podmienky pre to, aby sa určité plnenie považovalo za takýto dar, platí, že tieto podmienky splnené nie sú a jedná sa o úplatok. Konaním sa na účely tohto článku zmluvy rozumie aj opomenutie takého konania, na ktoré je osoba podľa okolností a svojich pomerov povinná.

7. [bookmark: _Ref31287999]Oznamovacia povinnosť
Zmluvné strany sa zaväzujú akékoľvek konanie zakázané podľa ods. 2. tohto článku zmluvy alebo prípravu naň bez zbytočného odkladu potom, čo sa o ňom dozvedia, oznámiť orgánu činnému v trestnom konaní alebo Policajnému zboru. Oznámenie je možné urobiť aj objednávateľovi.

8. [bookmark: _Ref31291822]Účtovná evidencia
Poskytovateľ sa zaväzuje, že všetky výnosy a príjmy získané v akejkoľvek súvislosti s touto zmluvou, všetky pohyby majetku v akejkoľvek súvislosti s touto zmluvou a všetky náklady a výdavky vynaložené v akejkoľvek súvislosti s touto zmluvou bude účtovne evidovať správne a úplne, že všetky účtovné záznamy, faktúry a iné dokumenty týkajúce sa uvedených účtovných prípadov budú verne odzrkadľovať charakter a množstvo uvedených účtovných prípadov a že žiadne plnenia neevidované v účtovnej evidencii nebudú realizované. Poskytovateľ zároveň potvrdzuje, že nedošlo k porušeniu tohto ustanovenia.

9. Konflikt záujmov
Zmluvné strany sa ďalej zaväzujú prijať opatrenia na systémové riešenie možného konfliktu záujmov, najmä transparentné a dokumentované oznamovanie možného konfliktu záujmov, vystúpenie dotknutej osoby z rozhodovacieho procesu a jej nahradenie osobou, u ktorej konflikt záujmov nie je prítomný. Konfliktom záujmu sa na účely tohto článku zmluvy rozumie situácia, keď by obchodný, finančný, rodinný, politický alebo osobný záujem mohol zasahovať do úsudku osôb pri výkone ich zamestnania, povolania, postavenia alebo funkcie.

10. [bookmark: _Ref31288284]Dotknuté osoby
Poskytovateľ sa zaväzuje, že povinnosti podľa ods. 2. až 5. tohto článku zmluvy uloží svojmu štatutárnemu orgánu, členom svojho štatutárneho a iných orgánov, svojim členom, zamestnancom a spolupracujúcim osobám, svojim zástupcom a ďalším osobám konajúcim v jeho mene alebo za neho vrátane svojich subdodávateľov, u ktorých identifikuje korupčné riziko alebo možnosť výskytu konfliktu záujmov s prihliadnutím k úlohám, ktoré tá-ktorá osoba v danom prípade prevzala alebo prevezme, alebo ktoré sa podieľajú na plnení povinností podľa ods. 4. tohto článku zmluvy. Korupčným rizikom sa na účely tohto článku zmluvy rozumie príležitosť, pravdepodobnosť alebo možnosť konania zakázaného podľa ods. 2. tohto článku zmluvy alebo existencia príčin alebo podmienok uľahčujúcich vznik situácie priaznivej pre konanie zakázané podľa ods. 2. tohto článku zmluvy.

Článok XI.
Ukončenie zmluvy 

1. Táto zmluva sa uzatvára na dobu určitú, a to na dvadsaťštyri (24) mesiacov od nadobudnutia jej účinnosti. Zmluvné strany sa dohodli, že platnosť a účinnosť tejto zmluvy skončí aj pred uplynutím doby uvedenej v predchádzajúcej vete tohto odseku, ak súčet cien za poskytnuté služby na základe jednotlivých čiastkových Zmlúv dosiahne sumu vo výške 40.000,- EUR (slovom: štyridsaťtisíc eur) bez DPH.

2. Táto zmluva zaniká:
a) písomnou dohodou zmluvných strán k dohodnutému dňu,
b) písomnou výpoveďou objednávateľa. Výpovedná lehota je trojmesačná a začína plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená poskytovateľovi. Výpoveď musí mať písomnú formu a musí byť doručená druhej zmluvnej strane na adresu uvedenú v záhlaví tejto zmluvy, inak je neplatná,
c) odstúpením od tejto zmluvy.

3. Jednostranne je možné túto zmluvu skončiť taktiež odstúpením od zmluvy v prípadoch porušenia zmluvnej povinnosti niektorou zo zmluvných strán, ak k náprave porušenia nedôjde ani v dodatočnej primeranej lehote poskytnutej príslušnou zmluvnou stranou na odstránenie tohto porušenia, ktorá nesmie byť kratšia ako 10 dní; uvedené sa nevzťahuje na prípady podstatného porušenia zmluvy.

4. Zmluvné strany sa dohodli, že za podstatné porušenie tejto zmluvy sa považuje, najmä ak:

a) poskytovateľ neplní túto zmluvu riadne a v dohodnutých termínoch,
b) poskytovateľ stratí oprávnenie na výkon príslušných činností,
c) voči poskytovateľovi bolo začaté konkurzné alebo reštrukturalizačné konanie,
d) poskytovateľom poskytované služby sú preukázateľne vadné, t. j. v rozpore s podmienkami dohodnutými v tejto zmluve,
e) poskytovateľ prejavuje úmysel nepokračovať v plnení tejto zmluvy,
f) ak poskytovateľ neodstráni v dodatočnej lehote akékoľvek vady, na ktoré ho objednávateľ upozorní v lehotách stanovených touto zmluvou,
g) objednávateľ je v omeškaní s plnením jeho finančných povinností podľa zmluvy o viac ako 30 (tridsať) dní a takéto porušenie neodstránil ani v dodatočnej lehote 20 (dvadsiatich) dní od doručenia písomnej výzvy poskytovateľa,
h) z iných dôvodov výslovne uvedených v tejto zmluve.

5. Odstúpením od zmluvy táto zmluva (a všetky práva a povinnosti z nej zmluvným stranám vyplývajúce) zaniká s účinnosťou odo dňa doručenia oznámenia o odstúpení od tejto zmluvy. Odstúpenie od tejto zmluvy sa uskutočňuje písomným oznámením odstupujúcej zmluvnej strany od zmluvy adresovaným druhej zmluvnej strane. Odstúpenie od tejto zmluvy sa v zmysle ustanovenia § 351 ods. 1 Obchodného zákonníka nedotýka nároku na náhradu škody vzniknutej porušením tejto zmluvy.

6. Pri odstúpení od zmluvy podľa tohto článku zmluvy nebudú zmluvné strany povinné vrátiť plnenia, ktoré si poskytli pred odstúpením od zmluvy a nebudú oprávnené žiadať vrátenie plnení druhej zmluvnej strane, poskytnutých pred odstúpením od zmluvy. Zmluvné strany sa dohodli, že toto ustanovenie bude platiť i po odstúpení od zmluvy.

Článok XII. 
Záverečné ustanovenia

1. Poskytovateľ potvrdzuje, že sa oboznámil so znením Kódexu správania obchodných partnerov (ďalej len „Kódex“) objednávateľa, ktorý je dostupný na webovom sídle objednávateľa www.mhth.sk, tomuto porozumel a zaväzuje sa jeho ustanovenia dodržiavať v celom rozsahu a zaväzuje sa tiež oboznámiť s týmto Kódexom aj svojich prípadných subdodávateľov a zaviazať ich povinnosťou jeho dodržiavania. Porušenie ktoréhokoľvek ustanovenia Kódexu zo strany poskytovateľa prípadne subdodávateľov poskytovateľa, je považované za podstatné porušenie tejto zmluvy. Objednávateľ  je taktiež oprávnený v prípade porušenia Kódexu poskytovateľom prípadne jeho subdodávateľom požadovať od poskytovateľa náhradu akejkoľvek škody, ktorá mu v tejto súvislosti vznikla v súlade s ustanoveniami všeobecne záväzných právnych predpisov Slovenskej republiky či právnych predpisov Európskej únie, pričom poskytovateľ sa zaväzuje uhradiť náhradu škody na prvú písomnú výzvu, ktorú mu za týmto účelom objednávateľ zašle. 
2. Táto zmluva nadobúda platnosť dňom jej podpisu oboma zmluvnými stranami a účinnosť dňom 01.09.2026, nie však skôr, ako dňom nasledujúcim po dni jej zverejnenia v Centrálnom registri zmlúv.  
3. Táto zmluva je povinne zverejňovanou zmluvou v zmysle ustanovenia § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode  informácií) v znení neskorších predpisov (ďalej len „zákon č. 211/2000 Z. z.“), v dôsledku čoho podlieha povinnému zverejneniu podľa tohto ustanovenia zákona č. 211/2000 Z. z., a to nepretržite počas existencie záväzkov vzniknutých z tejto zmluvy, minimálne však po dobu stanovenú zákonom č. 211/2000 Z. z.
4. Ak sa niektoré z ustanovení tejto zmluvy stane neplatným alebo nevykonateľným, zostáva platnosť ostatných ustanovení tejto zmluvy nedotknutá. V prípade, že nastane situácia podľa predchádzajúcej vety, zmluvné strany sa bez zbytočného odkladu dohodnú na nahradení takéhoto ustanovenia takým ustanovením, ktoré zachová kontext a celkový právny a ekonomický účel daného ustanovenia, ako aj samotnej zmluvy.
5. Zmeny a doplnenia tejto zmluvy sa môžu vykonať iba na základe dohody obidvoch zmluvných strán, a to vo forme písomných a očíslovaných dodatkov k nej.
6. Táto zmluva je vyhotovená v dvoch (2) rovnopisoch, z ktorých každá zmluvná strana dostane jeden (1) rovnopis.
7. Všetky prílohy tejto zmluvy tvoria jej neoddeliteľnú súčasť. V prípade akéhokoľvek rozdielu medzi textom  tejto zmluvy a textom príloh majú prednosť ustanovenia tejto zmluvy. 
8. Neoddeliteľnou súčasťou zmluvy, sú jej nasledovné prílohy:
Príloha č. 1 – Opis predmetu zákazky
Príloha č. 2 – Cenník
Príloha č. 3 – Zoznam lokalít
Príloha č. 4 – Vzor osobitnej zmluvy o poskytovaní verejných služieb (doplní poskytovateľ ako súčasť návrhu)
Príloha č. 5 – Všeobecné obchodné podmienky poskytovateľa
Príloha č. 6 – Zoznam subdodávateľov
Príloha č. 7 – Osobitné ustanovenia BOZP a OPP
9. Zmluvné strany prehlasujú, že táto zmluva vyjadruje ich vážnu a slobodnú vôľu, že zmluvné prejavy sú dostatočne určité a zrozumiteľné a že zmluva nebola uzatvorená v tiesni, prípadne za nápadne nevýhodných podmienok. Na znak súhlasu s celým obsahom zmluvy ju oprávnení zástupcovia obidvoch zmluvných strán podpisujú.


Za objednávateľa:					Za poskytovateľa:

V Bratislave, dňa................................			V ...................., dňa…………….



_______________________________			________________________________
JUDr. Miloš Mrváň, PhD., LL.M.
manažér kancelárie generálneho riaditeľa
MH Teplárenský holding, a.s. 





______________________________			______________________________
Ing. Peter Kadlec, 
riaditeľ úseku IT 
MH Teplárenský holding, a.s. 















Príloha č. 1 – Opis predmetu zákazky

1. Predmet zákazky
Predmetom zákazky je poskytovanie mobilných dátových služieb prostredníctvom technológie NB-IoT, vrátane dodávky a správy dátových SIM kariet, zriadenia a prevádzky privátneho APN, zabezpečeného prepojenia do infraštruktúry objednávateľa, poskytovania technickej podpory, servisných služieb a fakturácie podľa organizačného členenia objednávateľa.
Služby budú určené pre komunikačné jednotky a koncové zariadenia objednávateľa prevádzkované na území Slovenskej republiky, najmä na účely prenosu telemetrických dát formou krátkych periodických dátových relácií.
Technológia NB-IoT musí byť poskytovaná minimálne v súlade s technickými štandardmi 3GPP Release 13 alebo vyššími.

2. Rozsah poskytovaných služieb
Predmet zákazky zahŕňa najmä dodávku, aktiváciu, prevádzku a správu NB-IoT dátových SIM kariet; zabezpečenie mobilnej dátovej komunikácie prostredníctvom NB-IoT siete; zriadenie a prevádzku jedného privátneho APN vyhradeného výhradne pre potreby objednávateľa; zabezpečené ukončenie dátovej prevádzky do infraštruktúry objednávateľa prostredníctvom redundantných IPSec VPN tunelov alebo ekvivalentného bezpečnostného mechanizmu; poskytovanie dátového programu; nástroje na správu SIM kariet; mesačnú fakturáciu podľa lokalít alebo fakturačných skupín; a technickú podporu, servis a riešenie incidentov.

3. Rozsah prevádzky a lokality
Predpokladaný maximálny počet SIM kariet je 2000 ks, pričom objednávateľ požaduje možnosť priebežného navyšovania/znižovania počtu SIM kariet počas trvania zmluvy bez potreby zmeny základných zmluvných podmienok.
Koncové zariadenia objednávateľa budú rozmiestnené v šiestich prevádzkových lokalitách objednávateľa: [Lokalita 1 – Bratislava], [Lokalita 2 – Trnava], [Lokalita 3 – Žilina], [Lokalita 4 – Martin], [Lokalita 5 – Zvolen], [Lokalita 6 – Košice]. Detailnejší prehľad lokalít kde je v samostatnej prílohe (Príloha č.3).
Objednávateľ požaduje, aby poskytovateľ zabezpečil NB-IoT pokrytie vo všetkých uvedených lokalitách. Poskytovateľ preukáže pokrytie mapou pokrytia alebo iným vhodným spôsobom. Objednávateľ si vyhradzuje právo overiť dostupnosť a kvalitu pokrytia skúšobnou prevádzkou pred uzatvorením zmluvy alebo pred spustením ostrej prevádzky.

4. Požiadavky na SIM karty
Poskytovateľ dodá SIM karty vhodné pre použitie v zariadeniach objednávateľa. Požadované vyhotovenie SIM kariet bude vo forme štandardnej SIM karty 2FF/3FF/4FF, priemyselnej SIM karty alebo MFF2/eSIM čipového vyhotovenia podľa požiadavky objednávateľa pri ich objednávaní.
SIM karty musia byť vhodné na prevádzku v podmienkach zvýšeného teplotného rozsahu a vlhkosti.
Poskytovateľ umožní objednávateľovi držať dohodnutý počet SIM kariet v neaktívnom stave ako skladovú zásobu bez účtovania pravidelných mesačných poplatkov do času ich aktivácie, pokiaľ nie je v ponuke uvedené inak.

5. Požiadavky na dátový program
Poskytovateľ zabezpečí dátový program vhodný pre prevádzku NB-IoT zariadení s nízkou dátovou spotrebou. 
Všetky SIM karty budú využívať spoločný (zdieľaný) dátový program s možným objemom podľa Prílohy č. 2 – Cenník. Dátový objem zdieľaného dátového programu musí byť možné meniť v mesačných intervaloch podľa potrieb objednávateľa.

Aktivácia navýšenia/zníženia dátového balíka musí byť bezplatná. Účtovaný môže byť iba navýšený objem dát podľa ponuky poskytovateľa. Navýšenie/zníženie musí byť možné na základe elektronickej požiadavky oprávnenej osoby objednávateľa a musí byť aktivované najneskôr od prvého dňa nasledujúceho kalendárneho mesiaca.
Poskytovateľ vo svojej ponuke uvedie mesačný poplatok za jednu aktívnu SIM kartu, veľkosť zdieľaného dátového programu, cenu za každé navýšenie zdieľaného dátového objemu o 500 MB, tarifikačný interval dátových prenosov vo veľkosti 1 kB alebo presnejší, ako aj spôsob a cenu účtovania pri prekročení zahrnutého objemu dát.

6. Požiadavky na privátne APN
Poskytovateľ zriadi a bude prevádzkovať jedno privátne APN určené výhradne na komunikáciu zariadení objednávateľa. Všetky SIM karty objednávateľa budú prevádzkované v rámci tohto privátneho APN.
Prístup do APN musí mať možnosť autentifikácie SIM kariet, minimálne na úrovni kombinácie APN a identifikátora SIM, napríklad IMSI alebo MSISDN. Poskytovateľ v ponuke uvedie podporované metódy autentifikácie.
Privátne APN musí zabezpečiť logické oddelenie komunikácie zariadení objednávateľa od verejného internetu, umožniť komunikáciu výhradne medzi zariadeniami objednávateľa a definovanými koncovými bodmi objednávateľa, disponovať vyhradeným adresným priestorom minimálne veľkosti /21. Taktiež musí umožniť bezplatné prideľovanie pevných IP adries z privátneho adresného rozsahu a podporovať whitelisting definovaných IP adries alebo sieťových rozsahov, filtrovanie komunikácie na úrovni IP adries, logovanie prístupov a monitoring komunikácie.
Komunikácia medzi privátnym APN a informačnými systémami alebo technickou infraštruktúrou objednávateľa nesmie byť realizovaná prostredníctvom verejného internetu bez šifrovania.

7. Požiadavky na zabezpečené prepojenie a VPN
Súčasťou služby musí byť zriadenie, konfigurácia, prevádzka a technická podpora zabezpečeného prepojenia medzi infraštruktúrou poskytovateľa a infraštruktúrou objednávateľa.
Toto prepojenie musí byť realizované minimálne prostredníctvom dvoch redundantných IPSec VPN tunelov alebo ekvivalentného bezpečnostného mechanizmu odsúhlaseného objednávateľom.
IPSec VPN alebo ekvivalentné zabezpečené prepojenie musí podporovať použitie silných kryptografických algoritmov, minimálne AES-256 alebo ekvivalent pre šifrovanie, SHA-256 alebo ekvivalent pre integritu a IKEv2 alebo ekvivalentný bezpečnostný mechanizmus pre výmenu kľúčov.
Poskytovateľ musí zabezpečiť automatické obnovenie VPN spojenia pri výpadku jedného z komunikačných smerov bez potreby zásahu objednávateľa. Poskytovateľ musí počas celej doby trvania zmluvy poskytovať technickú podporu pri zriadení, konfigurácii, zmene, diagnostike a prevádzke IPSec VPN prepojení alebo ekvivalentného zabezpečeného prepojenia.

8. Bezpečnostné a legislatívne požiadavky
Riešenie musí byť navrhnuté a prevádzkované tak, aby zodpovedalo požiadavkám na bezpečnú dátovú komunikáciu zariadení objednávateľa a primerane podporovalo plnenie povinností objednávateľa v oblasti kybernetickej bezpečnosti.
Privátne APN, zabezpečené prepojenie a súvisiace bezpečnostné opatrenia musia spĺňať požiadavky vyplývajúce zo zákona č. 69/2018 Z. z. o kybernetickej bezpečnosti a o zmene a doplnení niektorých zákonov v platnom znení a zo súvisiacich vykonávacích predpisov, pokiaľ sa na predmet zákazky a prostredie objednávateľa vzťahujú.
Poskytovateľ musí podporovať implementáciu bezpečnostných opatrení, najmä logické oddelenie komunikácie od verejného internetu, riadený prístup SIM kariet do privátneho APN, statické alebo kontrolované prideľovanie IP adries, filtrovanie komunikácie na úrovni IP adries, obmedzenie komunikácie na definované IP adresy alebo sieťové rozsahy objednávateľa, logovanie prístupov a udalostí, monitoring komunikácie a dostupnosti služby a šifrované prepojenie medzi sieťou poskytovateľa a infraštruktúrou objednávateľa.

9. Požiadavky na správu SIM kariet
Poskytovateľ sprístupní objednávateľovi bezplatný samoobslužný portál na správu SIM kariet. Preferovaná je aj dostupnosť API rozhrania na automatizovanú správu a integráciu so systémami objednávateľa.
Samoobslužný portál musí umožňovať minimálne bezplatnú aktiváciu, deaktiváciu a dočasnú suspendáciu SIM kariet, sledovanie spotreby dát na úrovni jednotlivých SIM kariet, priraďovanie SIM kariet do skupín podľa lokalít alebo organizačného členenia objednávateľa, export prehľadov spotreby a prevádzkových údajov a základnú správu údajov o SIM kartách, najmenej identifikátor SIM, MSISDN, stav SIM a priradenie k lokalite alebo fakturačnej skupine.
Poskytovateľ umožní bezplatný presun SIM karty medzi fakturačnými skupinami na základe požiadavky objednávateľa, napríklad pri premiestnení zariadenia medzi lokalitami. Presun musí byť možný prostredníctvom samoobslužného portálu alebo písomnej, resp. elektronickej požiadavky oprávnenej osoby objednávateľa, s účinnosťou najneskôr od nasledujúceho zúčtovacieho obdobia.
Poskytovateľ taktiež bezplatne zabezpečí: 
· Poskytovanie PIN2, PUK, PUK2 kódov
· Možnosť lokalizácie jednotlivých SIM kariet 
· Poskytovanie služby pevnej IP adresy pre mobilné zariadenia obstarávateľa
· Výmena SIM kariet (napr. pri strate, poškodení, nefunkčnosti)

10. Požiadavky na fakturáciu
Služby budú poskytované bezplatne na základe jednej rámcovej zmluvy uzatvorenej s objednávateľom. Poskytovateľ zriadi v rámci rámcovej zmluvy šesť samostatných fakturačných skupín alebo fakturačných účtov, ktoré budú zodpovedať lokalitám objednávateľa.
Každá SIM karta bude administratívne priradená do príslušnej fakturačnej skupiny podľa lokality, v ktorej je koncové zariadenie nainštalované, alebo podľa určenia objednávateľa.
Poskytovateľ bude mesačne vystavovať šesť samostatných faktúr, jednu za každú fakturačnú skupinu, s fakturačnými údajmi, odberateľom alebo nákladovým strediskom definovaným objednávateľom pre každú skupinu osobitne.
Každá faktúra musí obsahovať alebo musí byť k nej elektronicky sprístupnená príloha s rozpisom účtovaných položiek na úrovni jednotlivých SIM kariet. Príloha musí obsahovať minimálne identifikátor SIM karty alebo MSISDN, priradenie SIM karty k fakturačnej skupine, mesačný poplatok za SIM kartu, prenesený objem dát, prípadné doúčtované položky a prípadné jednorazové poplatky alebo zmeny služby.
Elektronická príloha musí byť dostupná v strojovo spracovateľnom formáte, napríklad CSV, XML, XLSX alebo ekvivalentnom formáte. Zaradenie SIM karty do fakturačnej skupiny je administratívnym úkonom objednávateľa; nevyžaduje sa fakturácia na základe skutočnej geografickej polohy zariadenia zistenej mobilnou sieťou.

11. Servisné požiadavky a SLA
Poskytovateľ zabezpečí technickú podporu a servis súvisiaci s prevádzkou dátových služieb v režime 24 x 7 x 365.
Poskytovateľ musí zabezpečiť prijímanie, evidenciu, riešenie a eskaláciu incidentov počas celej doby poskytovania služby, vrátane eskalačného mechanizmu pre kritické poruchy.
Garantovaná dostupnosť služby musí byť minimálne 99,9% za kalendárny mesiac. Poskytovateľ v ponuke uvedie minimálne mesačnú dostupnosť služby, spôsob hlásenia porúch, dostupnosť servisnej podpory, reakčný čas servisnej podpory, spôsob eskalácie kritických incidentov a spôsob informovania objednávateľa o výpadkoch, plánovaných odstávkach a vyriešení incidentov.

12. Minimálne informácie požadované od uchádzača
Uchádzač vo svojej ponuke uvedie minimálne technický opis poskytovanej NB-IoT služby, spôsob zabezpečenia pokrytia v lokalitách objednávateľa, spôsob zriadenia a prevádzky privátneho APN, podporované metódy autentifikácie SIM kariet v APN, možnosti prideľovania IP adries, podporované varianty zabezpečeného prepojenia do infraštruktúry objednávateľa, podporované kryptografické algoritmy pre IPSec VPN alebo ekvivalentné prepojenie, parametre dátového programu a tarifikačný interval, možnosti správy SIM kariet prostredníctvom portálu alebo API, podmienky držania neaktívnych SIM kariet ako skladovej zásoby, spôsob fakturácie podľa fakturačných skupín, garantované SLA parametre, podmienky technickej podpory, riešenia incidentov a eskalácie a všetky jednorazové, mesačné a prípadné dodatočné poplatky.

13. Zhrnutie účelu zákazky
Účelom zákazky je zabezpečiť spoľahlivú, bezpečnú a ekonomicky efektívnu mobilnú NB-IoT dátovú konektivitu pre koncové zariadenia objednávateľa s nízkou dátovou spotrebou, vrátane oddelenej komunikácie prostredníctvom privátneho APN, zabezpečeného prepojenia do infraštruktúry objednávateľa, centrálnej správy SIM kariet, prehľadnej fakturácie podľa lokalít a poskytovania technickej podpory počas celej doby trvania zmluvy.
















Príloha č. 2 – Cenník

	P. č. 
	Služba
	Merná jednotka (MJ)
	Cena za  MJ/mesiac                        v EUR bez DPH

	1
	Poplatok za aktívnu SIM
	SIM
	 

	2
	Základný zdieľaný dátový paušál – min. 1GB
	balík
	 

	3
	Základný zdieľaný dátový paušál – min. 2GB
	balík
	

	4
	Základný zdieľaný dátový paušál – min. 3GB
	balík
	

	5
	Základný zdieľaný dátový paušál – min. 4GB
	balík
	

	6
	Základný zdieľaný dátový paušál – min. 5GB
	balík
	

	7
	Základný zdieľaný dátový paušál – min. 6GB
	balík
	

	8
	Základný zdieľaný dátový paušál – min. 7GB
	balík
	

	9
	Základný zdieľaný dátový paušál – min. 8GB
	balík
	

	10
	Základný zdieľaný dátový paušál – min. 9GB
	balík
	

	11
	Prekročenie zdieľaného dátového paušálu
	1kB
	

	12
	Zriadenie služby vrátane všetkých požiadaviek 
	1 celok
	





































Príloha č. 3 – Zoznam lokalít
Samostatná príloha s vlastným číslovaním 
















































Príloha č. 4 – Vzor osobitnej zmluvy o poskytovaní verejných služieb (doplní poskytovateľ ako súčasť návrhu)
Samostatná príloha s vlastným číslovaním 


















































Príloha č. 5 – Všeobecné obchodné podmienky poskytovateľa
Samostatná príloha s vlastným číslovaním 



















































Príloha č. 6 – Zoznam subdodávateľov 

	Zoznam subdodávateľov podľa zákona o registri (v tejto prílohe ďalej len „subdodávateľ)
	Údaj o predpokladaných finančných plneniach v prospech subdodávateľa [€]
	
	
	
	

	
	Označenie (zvyčajne obchodného) registra, v ktorom je subdodávateľ zapísaný, a číslo zápisu
	
	
	
	

	
	IČO subdodávateľa
	
	
	
	

	
	Sídlo alebo miesto podnikania subdodávateľa
	
	
	
	

	
	Obchodné meno subdodávateľa
	
	
	
	





Príloha č. 7 - OSOBITNÉ USTANOVENIA BOZP a PO

OSOBITNÉ USTANOVENIA
1. Pri plnení tejto zmluvy sa zhotoviteľ zaväzuje dodržiavať právne predpisy a plniť úlohy na úseku bezpečnosti a ochrany zdravia pri práci (ďalej len „BOZP“) a ochrany pred požiarmi na účely predchádzania vzniku požiarov a zabezpečenia podmienok na účinné zdolávanie požiarov (ďalej len „OPP“) v sídle, priestoroch, objektoch a na pracoviskách objednávateľa, v ktorých sa bude plniť táto zmluva, (ďalej len „pracovisko/stavenisko“). Pracoviskom/staveniskom sa rozumie aj iné miesto, na ktorom sa bude plniť táto zmluva; v takom prípade sa povinnosti zmluvných strán podľa tohto článku týkajúce sa pracoviska/staveniska uplatňujú primerane. 

2. Bez odovzdania a prevzatia pracoviska/staveniska potvrdeného písomným protokolom/záznamom zhotoviteľ nesmie začať vykonávať stavebné práce týkajúce sa diela.
O odovzdaní a prevzatí pracoviska/staveniska a zmluvné strany spíšu písomný protokol v dvoch (2) vyhotoveniach, po jednom (1) vyhotovení pre každú zmluvnú stranu, v ktorom uvedú najmä:
a) stav, v akom sa pracovisko/stavenisko nachádza v deň odovzdania a prevzatia,
b) zoznam zariadenia a jeho stav, ak sa v/na pracovisku/stavenisku nachádza,
c) zoznam podmienok pre prevzatie pracoviska/staveniska (napr. bankové záruky, poistné zmluvy, dokumentácia vypracovaná zhotoviteľom pred prevzatím staveniska a pod.) s vyhodnotením ich splnenia,
d) miesto a dátum spísania protokolu,
e) podpis objednávateľa a zhotoviteľa.

3. Za vytvorenie podmienok na zaistenie BOZP, OPP zabezpečenie vecí/materiálov pred odcudzením/zničením/poškodením, udržiavanie čistoty a poriadku, vybavenie pracoviska/staveniska na bezpečný výkon práce za účelom plnenia tejto zmluvy a dodržiavanie všeobecne záväzných právnych predpisov, ako aj technických noriem (aj keď nie sú všeobecne záväzné) pri plnení tejto zmluvy na pracovisku/stavenisku zodpovedá v plnom rozsahu a výlučne zhotoviteľ.

4.	Zhotoviteľ vyhlasuje, že bude vykonávať činnosť podľa tejto zmluvy výlučne takými fyzickými osobami, ktorých zdravotný stav, schopnosti, vek, kvalifikačné predpoklady a odborná spôsobilosť zodpovedajú činnosti podľa tejto zmluvy, a to podľa právnych predpisov všeobecne, ako aj osobitne podľa právnych predpisov a ostatných predpisov na zaistenie BOZP, a to bez ohľadu na jeho právny vzťah k uvedeným fyzickým osobám (ďalej len „zamestnanci“). Zamestnancom sa na účely tohto článku rozumejú všetky fyzické osoby, ktoré sa budú podieľať na plnení tejto zmluvy, okrem zamestnancov objednávateľa, a to zhotoviteľ, ak je fyzickou osobou, a jeho spolupracujúce osoby, jeho zamestnanci, jeho subdodávatelia, ak sú fyzickými osobami, a ich spolupracujúce osoby a ich zamestnanci.

5.	Zhotoviteľ je povinný preukázateľne informovať zamestnancov o nebezpečenstvách a ohrozeniach, ktoré sa pri plnení zmluvy môžu vyskytnúť, a o výsledkoch posúdenia rizika, o preventívnych opatreniach a ochranných opatreniach, ktoré vykonal zhotoviteľ alebo objednávateľ na zaistenie BOZP, OPP a ktoré sa vzťahujú všeobecne na zamestnancov a na nimi vykonávané práce na pracovisku/stavenisku pri plnení tejto zmluvy, o opatreniach a postupe v prípade poškodenia zdravia vrátane poskytnutia prvej pomoci, ako aj o opatreniach a postupe v prípade zdolávania požiaru, záchranných prác a evakuácie, a preukázateľne ich poučiť o pokynoch na zaistenie BOZP, OPP  platných pre pracovisko/stavenisko (ďalej len „preškolenie“). Za účelom preškolenia objednávateľ poskytol zhotoviteľovi písomné informácie a pokyny na zaistenie BOZP, OPP  platné pre pracovisko/stavenisko, čo zhotoviteľ potvrdzuje podpisom tejto zmluvy. V prípade, že na pracovisku/stavenisku budú zároveň so zhotoviteľom vykonávať akékoľvek práce aj tretie osoby (vrátane subdodávateľov zhotoviteľa), je zhotoviteľ povinný v súlade s ustanoveniami § 18 ods. 1 zákona č. 124/2006 Z. z. v znení neskorších predpisov uzavrieť s takýmito osobami dohodu, predmetom ktorej bude dohoda zhotoviteľa a týchto osôb na prevencii, príprave a vykonávaní opatrení na zaistenie bezpečnosti a ochrany zdravia pri práci, koordinácia činností a vzájomná informovanosť, inak práce na pracovisku/stavenisku nie je zhotoviteľ oprávnený vykonávať. Jedno vyhotovenie podpísanej dohody je zhotoviteľ povinný bez zbytočného odkladu doručiť

6.	Po prevzatí pracoviska/staveniska zhotoviteľom platí, že pracovisko/stavenisko je náležite zabezpečené a vybavené na bezpečný výkon práce za účelom plnenia tejto zmluvy, zhotoviteľ dostal potrebné a dostatočné informácie a pokyny na zaistenie BOZP, OPP  platné pre pracovisko/stavenisko a že plnenie žiadnych ďalších povinností na úseku BOZP, OPP sa zo strany objednávateľa nevyžaduje. Zhotoviteľ je povinný písomne uplatňovať u objednávateľa nedostatky týkajúce sa BOZP, OPP, ktoré sa vyskytnú neskôr pri plnení tejto zmluvy, za odstránenie ktorých zodpovedá objednávateľ.

7.	Objednávateľ nie je povinný zabezpečovať zamestnancom sprevádzanie na pracovisku/stavenisku. Objednávateľ je na základe svojho rozhodnutia oprávnený vystaviť zamestnancom bezdotykové identifikačné karty, ktoré ich budú oprávňovať na vstup a pohyb na pracovisku/stavenisku v súlade s požiadavkami objednávateľa na plnenie tejto zmluvy. Bezdotykové identifikačné karty budú zhotoviteľovi vydané po uzatvorení tejto zmluvy a preškolení. Za tým účelom je zhotoviteľ povinný bez zbytočného odkladu po uzatvorení tejto zmluvy odovzdať objednávateľovi zoznam zamestnancov a tento priebežne aktualizovať. V zozname je povinný uvádzať aj zamestnávateľov jednotlivých zamestnancov. Zhotoviteľ a jeho zamestnanci sú povinní dodržiavať podmienky používania bezdotykových identifikačných kariet na pracovisku/stavenisku. Po splnení/ukončení tejto zmluvy je zhotoviteľ povinný do 3 dní bezdotykové identifikačné karty vrátiť objednávateľovi. V prípade porušenia tejto povinnosti je objednávateľ oprávnený požadovať od zhotoviteľa zmluvnú pokutu vo výške 67,- EUR za každú nevrátenú bezdotykovú identifikačnú kartu v stanovenej lehote.

8.	Zamestnanci nesmú na pracovisku/stavenisku požívať alkoholické nápoje, omamné látky, psychotropné látky alebo prípravky a plniť túto zmluvu pod ich vplyvom. Ďalej musia dodržiavať zákaz fajčenia a musia používať a nosiť osobné ochranné pracovné pomôcky a prostriedky.

9.	Zhotoviteľ je povinný ihneď oznámiť objednávateľovi vznik každého pracovného úrazu zamestnanca, ku ktorému dôjde na pracovisku/stavenisku. Ďalšie povinnosti zhotoviteľa na úseku BOZP sú uvedené v prílohe tejto zmluvy Podmienky bezpečného výkonu prác.

10.	Ak pri plnení tejto zmluvy ide o činnosť so zvýšeným nebezpečenstvom vzniku požiaru, zhotoviteľ je povinný postupovať tak, aby bola zabezpečená OPP, najmä vydáva písomný pokyn na zabezpečenie OPP a písomné povolenie na činnosť, ak sa vyžaduje, zriaďuje protipožiarnu asistenčnú hliadku a zabezpečuje plnenie jej úloh a odbornú prípravu a zabezpečuje potrebné množstvo vhodných druhov hasiacich prostriedkov a iných vecných prostriedkov OPP.

11.	Zhotoviteľ je povinný na požiadanie objednávateľa preukázať splnenie svojich povinností na úseku BOZP, OPP v lehote troch (3) pracovných dní odo dňa doručenia žiadosti objednávateľa, a to najmä predložením dokladov preukazujúcich preškolenie zamestnancov, predložením oprávnení zamestnancov na výkon činnosti podľa tejto zmluvy a predložením dokladov o určení bezpečných pracovných postupov pre činnosti vykonávané podľa tejto zmluvy. 

12.	Zhotoviteľ zodpovedá objednávateľovi za všetky škody spôsobené porušením akejkoľvek povinnosti na úseku BOZP, OPP. Za škodu sa na účely tejto zmluvy považujú aj sankcie (pokuty) uložené príslušnými štátnymi orgánmi a orgánmi verejnej správy za porušenie povinnosti na úseku BOZP, OPP ak tieto povinnosti podľa tohto článku zaťažovali zhotoviteľa a nie objednávateľa, ktoré boli objednávateľovi po vyčerpaní opravných prostriedkoch uložené, ak objednávateľ riadne a včas umožnil zhotoviteľovi uplatňovať v príslušných konaniach všetky dostupné návrhy, opravné prostriedky a námietky, o ktorých uplatnenie v týchto konaniach alebo za účelom začatia opravných konaní zhotoviteľ objednávateľa písomne požiadal, a ak náklady spojené s uplatňovaním týchto návrhov, opravných prostriedkov a námietok zhotoviteľ objednávateľovi na jeho žiadosť zaplatil.

13.	Porušovanie pravidiel BOZP, OPP zo strany zhotoviteľa oprávňuje objednávateľa bez ďalšieho kedykoľvek od tejto zmluvy odstúpiť.

14.	Zhotoviteľ sa zaväzuje pri plnení tejto zmluvy a počas jej trvania dodržiavať zákaz nelegálneho zamestnávania v rozsahu stanovenom právnymi predpismi. Zhotoviteľ vyhlasuje, že sa objednávateľ môže spoľahnúť na to, že neporušuje a počas trvania tejto zmluvy neporuší zákaz nelegálneho zamestnávania, a objednávateľ sa na toto vyhlásenie zhotoviteľa spolieha. Zhotoviteľ sa zaväzuje nahradiť objednávateľovi všetku škodu, ktorá by mohla vzniknúť objednávateľovi tým, že objednávateľ príjme od zhotoviteľa prácu alebo službu podľa tejto zmluvy, ktorú mu zhotoviteľ poskytne prostredníctvom fyzickej osoby, ktorú nelegálne zamestnáva alebo zamestná. Za škodu sa na účely tohto ustanovenia považujú aj pokuty, ktoré bude musieť objednávateľ zaplatiť za porušenie zákazu prijať prácu alebo službu, ktorú mu na základe tejto zmluvy dodá alebo poskytne zhotoviteľ prostredníctvom fyzickej osoby, ktorú nelegálne zamestnáva alebo zamestná. Porušenie podľa tohto odseku zo strany zhotoviteľa je podstatné porušenie tejto zmluvy.

